Svensk avis om Lisa Holm-drapet: Vitne så mistenktes bil
Politiet vil imidlertid ikke kommentere opplysningene, skriver den svenske avisen Expressen. Ifølge avisen plasserer et vitne nemlig den mistenkte litauerens bil, en rød kombibil, på veien mellom kafeen der Lisa Holm sist ble sett i livet, og Martorp hvor hun ble funnet død fem dager senere. – Vitnet skal ha sett litauerens bil kjøre i høy fart mot Martorp, sier en ikke identifisert person til avisen. Etterforskningsleder Lars Johansson vil imidlertid ikke bekrefte opplysningene. – Dersom det finnes en slik vitneforklaring så er det en del av etterforskningen, og ikke noe jeg kan fortelle om, sier Johansson til avisen.17 år gamle Lisa Holm ble sist sett da hun reiste fra kafeen hvor hun jobbet søndag 7. juli. Klokken 18.23 sendte 17-åringen en tekstmelding til sine foreldre om at hun skulle sette seg på mopeden og kjøre hjem. Da hun ikke var kommet hjem etter et par timer kjørte de engstelige foreldrene til kafeen der hun jobbet. Da sto mopeden der fortsatt, med nøklene i tenningen. Lisas foreldre om sorgen: – Det føles så totalt meningsløst Fem dager senere ble Lisa Holm funnet død i et bygg like ved gården Martorp, litt øst for kafeen Blomberg hvor hun jobbet. Kort tid senere ble tre personer pågrepet i forbindelse med funnet. Under en måned senere samlet flere hundre personer seg i begravelsen i Säters kirke.To menn og en kvinne har vært varetektsfengslet i saken. De to mennene er brødre på 35 og 31 år. Kvinnen, som er gift med 35-åringen, var mistenkt for å skjule en kriminell handling. Senere har politiet løslatt kvinnen og 31-åringen. Samtidig sa politiet at bevisene mot 31-åringen var svekket, og bevisene mot 35-åringen var styrket. Mistanken ble ifølge politiet styrket etter funn av DNA-spor. Bakgrunn: De fem mystiske døgnene Politiet har vært svært sparsommelige med opplysningene i saken. Da avisen Göteborgs-Posten i juni skrev at Holm trolig ikke ble drept på stedet der hvor hun ble funnet, ville politiet heller ikke kommentere disse opplysningene. – Vi har en foreløpig oppfatning av dødsårsak, men jeg vil ikke kommentere noe utover at hun ikke har begått selvmord, uttalte etterforsker Lars Johansson til GT tidligere i sommer.
Samme kveld som Lisa Holm (17) forsvant skal et vitne ha sett den drapsmistenkte 35-åringens bil kjøre i høy hastighet mot stedet der hun senere ble funnet død.